stanford-oval/wikipedia huggingface dataset:
Marita Karhunen
Saavutukset > Pelaajana

4 SM-kultaa: 1979, 1980, 1981, 1984
3 SM-pronssia: 1978, 1983, 1985
12 Itä–Länsi-ottelua: 1976–1987
6 Liitto–Lehdistö-ottelua: 1983–1988
10 Mestarit - Muu Suomi -ottelua
Vuoden pesäpalloilija (3): 1979, 1981, 1983
László Kleinheisler

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. huhtikuuta 1994
Syntymäpaikka: Kazincbarcika, Unkari
Pelipaikka: hyökkäävä keskikenttäpelaaja
Pituus: 173 cm
Lempinimi: Scholes
Junioriseurat
2005–2008: III. Kerület
2008–2012: Puskás
2010–2011: → Videoton
Seurat
| Vuodet | Seura | O | (M) |
| 2012–2016 | Videoton | 30 | (4) |
| 2013 | → Puskás | 27 | (8) |
| 2015 | → Puskás | 12 | (0) |
| 2016–2018 | Werder Bremen | 6 | (0) |
| 2016–2017 | → Darmstadt | 12 | (1) |
| 2017 | → Ferencváros | 10 | (0) |
| 2017–2018 | → Astana | 20 | (0) |
| 2018–2019 | Astana | 12 | (0) |
| 2019–2023 | Osijek | 111 | (18) |
| 2023– | Panathinaikos | 17 | (2) |
| 2024 | → Hajduk Split | 12 | (0) |
Maajoukkue
| 2010 | Unkari U17 | 3 | (1) |
| 2012 | Unkari U19 | 5 | (2) |
| 2013–2015 | Unkari U21 | 10 | (2) |
| 2015– | Unkari | 52 | (3) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2024.  Maajoukkueuran tilastot päivitetty 18. kesäkuuta 2024.
László Kleinheisler (s. 8. huhtikuuta 1994 Kazincbarcika) on unkarilainen jalkapalloilija, joka edusti tammi-toukokuussa 2024 kroatialaisseura Hajduk Splitiä lainalla kreikkalaisesta Panathinaikosista. Hän on Unkarin, Kroatian ja Kreikan lisäksi pelannut Saksassa ja Kazakstanissa. Oikeajalkainen Kleinheisler on pelipaikaltaan hyökkäävä keskikenttäpelaaja. Hän on pelannut Unkarin maajoukkueessa vuodesta 2015.
Seurajoukkueura

Kleinheisler pelasi kotimaassaan Unkarin toiseksi korkeimmalla sarjatasolla NB II:ssa ja sittemmin pääsarja Nemzeti Bajnokság I:een nousseessa Puskás Akadémiassa 39 ottelua, joissa hän teki kahdeksan maalia, ja pääsarjajoukkue Videotonissa 30 ottelua, joissa hän teki neljä maalia.
Tammikuussa 2016 Kleinheisler siirtyi Saksan Bundesliigan Werder Bremeniin. Hän teki bundesliigadebyyttinsä samassa kuussa Hertha Berliniä vastaan. Kleinheisler pelasi debyyttikaudellaan Werder Bremenin paidassa kuudessa ottelussa. Hänen uransa jatkui lainasopimuksilla Bundesliigan Darmstadtissa, unkarilaisessa Ferencvárosissa ja kazakstanilaisessa Astanassa, joista viimeksi mainittu osti hänet itselleen kesällä 2018. Kleinheisler siirtyi helmikuussa 2019 Kroatian Osijekiin, jossa hän pelasi nelisen vuotta. Tammikuussa 2023 hän siirtyi kreikkalaisseura Panathinaikosiin, josta hän oli kevätkauden 2024 lainalla kroatialaisseura Hajduk Splitissä.
Maajoukkueura

Kleinheisler on pelannut Unkarin nuorten maajoukkueissa. Debyyttinsä Unkarin jalkapallomaajoukkueessa hän teki marraskuussa 2015 EM-jatkokarsintaottelussa Norjaa vastaan. Kleinheisler teki tuon ottelun ainoan maalin. Hänet nimettiin Unkarin ryhmään vuoden 2016 EM-kilpailuihin, jonne Unkari selviytyi voitoilla Norjasta. Hän pelasi EM-turnauksessa kaksi ensimmäistä alkulohko-ottelua avauskokoonpanossa mutta jäi sen jälkeen vaihtopelaajaksi. Kesällä 2021 käydyissä EM-kilpailuissa hän oli avauskokoonpanossa joukkueensa kaikissa kolmessa ottelussa. Kleinheisler on kesäkuun 2024 puoliväliin mennessä pelannut 52 A-maaottelua, joista 35 ottelua avauskokoonpanossa. Toisen maaottelumaalinsa hän teki syyskuussa 2018 Kansojen liigan ottelussa Kreikkaa vastaan ja kolmannen maaliskuussa 2021 MM-karsintaottelussa Andorraa vastaan.
Muuta

Kleinheislerin lempinimi on Scholes, joka tulee hänen yhdennäköisyydestään entiseen Manchester Unitedin pelaajaan Paul Scholesiin.
Saavutukset

Ferencváros
Unkarin cupin voitto: 2016–2017
Astana
Kazakstanin liigamestaruus: 2017, 2018
Made in England (Made in Swedenin albumi)

| Made in England Made in Sweden |
| --- | --- | --- |

Studioalbumin tiedot
 Äänitetty : 1970, Olympic Studio, Pye Studio, Lontoo
 Julkaistu: 1970
 Tuottaja(t): Tony Reeves
 Tyylilaji: fuusiojazz, progressiivinen rock
 Kesto: 38.57
 Levymerkki: Sonet (SLP-2512)
Made in Sweden muut julkaisut
| Live! At the Golden Circle 1970 | Made in England 1970 | Regnbågslandet 1970 |
Made in England on ruotsalaisen Made in Sweden -yhtyeen studioalbumi vuodelta 1970.
Kappaleet > A-puoli

Winter’s a Bummer – 5.30 (säv. Bo Häggström, Georg Wadenius, Susie Heine)
You Can’t Go Home – 3.39 (säv. Wadenius, Heine)
Mad River – 5.08 (säv. Wadenius, Heine)
Roundabout – 5.04 (säv. Wadenius, Heine, Häggström, Tommy Borgudd)
Kappaleet > B-puoli

Chicago, Mon Amour – 5.08 (säv. Wadenius, Heine)
Love Samba – 7.24 (säv. Häggström, Borgudd)
Blind Willie – 3.30 (säv. Wadenius, Heine, Häggström)
Little Cloud – 6.32 (säv. Wadenius, Roger Wallis)
Kokoonpano

Bo Häggström – basso, piano, mellotron
Georg Wadenius – kitara, urut, piano, laulu
Tommy Borgudd – rummut, lyömäsoittimet
Arvostelut

Allmusic:
Malarialoisiot

| Malarialoisiot |
| --- | --- |
 Plasmodium falciparum veren sivelyvalmisteessa
Tieteellinen luokittelu
Domeeni::  Aitotumaiset Eucarya
Kunta::  Chromalveolata
Kaari::  Alveolata
Alakaari::  Itiöeläimet Apicomplexa
Luokka::  Aconoidasida
Lahko::  Haemosporida
Heimo::  Plasmodiidae
Suku::  Malarialoisiot Plasmodium  Marchiafava & Celli, 1885
Katso myös
   Malarialoisiot Wikispeciesissä   Malarialoisiot Commonsissa 
Infobox OKVirheellinen NIMI-arvo: 
Malarialoisiot (Plasmodium) on itiöeläimiin kuuluva yksisoluisten loiseliöiden suku, johon kuuluu yli 200 lajia ja niiden alalajeja. Malarialoision infektio aiheuttaa malariaa. Ihmisten lisäksi malarialoisiot voivat infektoida muita kädellisiä, nisäkkäitä, lintuja ja matelijoita. Esimerkiksi lintuja infektoivia plasmodiumlajeja on yli 150. Kaikilla suvun lajeilla on 14 kromosomia, yksi mitokondrio ja yksi plastidi.
Ihmisen malariaa aiheuttaa yleisimmin neljä malarialoisiolajia: Plasmodium falciparum, Plasmodium vivax, Plasmodium ovale ja Plasmodium malariae. Myös apinan malarialoisiolajin P. knowlesin on kuvattu harvoin aiheuttaneen malarian ihmiselle. Ihmisen malarialoisten vektorina toimivat naaras horkkahyttyset (Anopheles), joiden pistosta malarialoisio siirtyy ihmisen elimistöön.
Malarialoisiot voidaan tunnistaa verestä valomikroskoopin avulla. Joissain injektioissa loisioiden määrä on niin pieni, ettei se ole havaittavissa mikroskoopista. Infektio voidaan kuitenkin havaita verestä polymeraasiketjureaktio- (PCR) tai entsyymivälitteisen immunosorbenttimääritys (ELISA)-tekniikan avulla.
Tartunta

Plasmodium-loision replikaatio tapahtuu vektoreiden avulla. Kun loisiota kantava hyttynen puree ihmistä, sporotsoiitti-itiöitä injektoituu ihmisen elimistöön. Itiöt kulkevat maksaan, missä ne replikoituvat ja kypsyvät schizonteiksi ja merotsoiiteiksi. Merotsoiitit puhkeavat maksasoluista verenkiertoon ja infektoivat punasoluja, aiheuttaen malariaa. Osa loisista kehittyy kantasukusoluiksi (gametosyytti), jotka tunkeutuvat uuteen hyttyseen tämän veriaterian aikana. Uusi hyttynen voi levittää loisen seuraavaan ihmiseen pistoksen avulla.
Elinkierto hyttysessä

Hyttyseen veriaterian yhteydessä tunkeutuvat kantasukusolut eli gametosyytit kokevat monta muodonmuutosta hyttysisäntänsä suolistossa. Perimältään koirasgametosyytit läpikäyvät kolmenkertaisen DNA:n monistumisen, jonka yhteydessä gametosyytti myös jakautuu kahdeksaksi liikkumiskykyiseksi mikrogameetiksi. Mikrogameetti muistuttaa etäisesti ulkonäöltään siittiötä ja etsii aktiivisesti hedelmöitettävää naarasgameettia. Hedelmöittymisessä sukusolut yhdistyvät tsygootiksi, joka seuraavaksi monistaa DNA:nsa ja jakautuu meioottisesti. Tsygootti kehittyy edelleen liikkumiskykyiseksi ookineetiksi, joka tunkeutuu hyttysen suolistoepiteelin alle. Epiteelin alle loinen tunkeutuu noin 24 tunnin kuluessa alkuperäisestä tartunnasta. Suolen seinämän alainen kehitys (ookysta) kestää jopa 16 päivää, minkä aikana loismäärä moninkertaistuu. Keskimäärin 2000 sporozoiittia purkaantuu kypsästä ookystasta kehitysvaiheen lopuksi ja vaeltaa hyttysen sylkirauhasiin odottamaan seuraavaa veriateriaa ja pääsyä uuteen isäntään (selkärankainen).
Historia

Ranskalainen lääkäri Charles Louis Alphonse Laveran löysi vuonna 1880 malariapotilaiden verestä loisia, jotka hän pystyi osoittamaan sairauden aiheuttajiksi. Hän sai työstään malarian ja trypanosomiaasin parissa lääketieteen Nobelin palkinnon vuonna 1907. Italialaiset tutkijat Giovanni Battista Grassi, Amico Bignami, Giuseppe Bastianelli, Angelo Celli, Camillo Golgi ja Ettore Marchiafava osoittivat malarian olevan veren kautta tarttuva loistauti, jonka vektorina ihmisillä toimi Anopheles-suvun hyttynen. Celli ja Marchiafava antoivat vuonna 1885 tutkimalleen malarialoissuvulle nimen Plasmodium. Brittiläinen lääkäri Ronald Ross kuvasi vuonna 1897 lintumalarian aiheuttajan Plasmodium relictumin kiertokulun hyttysestä lintuun. Myös hän sai työstään lääketieteen Nobelin palkinnon vuonna 1902.
Luettelo tekniikan ja liikenteen alan tutkinnoista

Tämä on luettelo tekniikan ja liikenteen alan tutkinnoista.
Tekniikan ja liikenteen alan ammatilliset perustutkinnot

Jalkinealan perustutkinto: suutari
Tekstiilialan perustutkinto: tekstiilinvalmistaja
Vaatetusalan perustutkinto: pukuompelija, vaatturi
Painoviestinnän perustutkinto: painotuotantoassistentti
Kone- ja metallialan perustutkinto: kunnossapitoasentaja, levyseppähitsaaja, koneistaja
Talotekniikan perustutkinto: kiinteistönhoitaja, putkiasentaja, kylmälaiteasentaja
Autoalan perustutkinto: ajoneuvoasentaja, autokorinkorjaaja, automaalari, automyyjä, varaosamyyjä
Lentokoneasennuksen perustutkinto: lentokoneasentaja
Lennonjohdon perustutkinto: lennonjohtaja
Logistiikan perustutkinto: autonkuljettaja, varastonhoitaja, lentoasemahuoltaja
Sähköalan perustutkinto: automaatioasentaja, elektroniikka-asentaja, sähköasentaja
Rakennusalan perustutkinto: maarakentaja, talonrakentaja, maarakennuskoneen kuljettaja
Maanmittausalan perustutkinto: kartoittaja
Puualan perustutkinto: puuseppä
Veneenrakennuksen perustutkinto: veneenrakentaja
Verhoilu- ja sisustusalan perustutkinto: sisustaja, verhoilija
Pintakäsittelyalan perustutkinto: maalari, pintakäsittelijä, lattianpäällystäjä, korroosionestomaalari
Kemiantekniikan perustutkinto: prosessinhoitaja
Laboratorioalan perustutkinto: laborantti
Paperiteollisuuden perustutkinto: paperiprosessinhoitaja, paperinjalostaja
Elintarvikealan perustutkinto: elintarvikkeiden valmistaja, leipuri-kondiittori
Merenkulkualan perustutkinto: korjaaja, vahtiperämies, vahtikonemestari, laivasähköasentaja
Kello- ja mikromekaniikan perustutkinto: kelloseppä, mikromekaanikko
Muovi- ja kumitekniikan perustutkinto: muovituotevalmistaja
Suunnitteluassistentin perustutkinto: suunnitteluassistentti
Turvallisuusalan perustutkinto: turvallisuusvalvoja
Tekniikan ja liikenteen alan ammattikorkeakoulututkinnot

Merenkulun ammattikorkeakoulututkinto, Merikapteeni (AMK)
Tekniikan ammattikorkeakoulututkinto, Insinööri (AMK)
Tekniikan ammattikorkeakoulututkinto, Laboratorioanalyytikko (AMK)
Luettelo tietotekniikkalehdistä

Tietotekniikkalehdiksi määritellään ne aikakauslehdet, jotka ovat keskittyneet tietotekniikkaan sekä sitä sivuaviin aiheisiin.
Suomalaisia lehtiä > Kuukausittain ilmestyviä

Mikrobitti
Tivi
Suomalaisia lehtiä > Harvemmin kuin kuukausittain ilmestyviä

Skrolli
Suomalaisia lehtiä > Lakkautettuja

C-lehti
Enter
MikroPC
Printti
Prosessori
Tietokone
Tietoviikko
Ulkomaisia lehtiä > Kuukausittain ilmestyviä

Atomic MPC (Australia)
APC (Australia)
BUG Magazine (Kroatia)
Chip (Intia, Saksa)
Compute!
Computer Power User (Yhdysvallat)
Computer Scope (Irlanti)
Computer Shopper (Yhdistynyt kuningaskunta, Yhdysvallat)
Computerworld (Yhdistynyt kuningaskunta, Tanska, Venäjä, Japani, Singapore, Malesia)
Computing (Pakistan)
Digit (Intia)
F1 Magazine (Syyria)
LAPTOP Magazine (Yhdysvallat)
Linux Format
Linux Journal
Linux Magazine
Maximum PC (Yhdistynyt kuningaskunta)
NetGuide (Uusi-Seelanti, Australia)
PC Advisor (Yhdistynyt kuningaskunta)
PC Answers (Yhdistynyt kuningaskunta)
PCchip (Kroatia)
PC Format (Yhdistynyt kuningaskunta, Etelä-Afrikka)
PC Magazine (Yhdysvallat)
PC Novice (Yhdistynyt kuningaskunta)
PC Plus (Yhdistynyt kuningaskunta)
PC Pro (Yhdistynyt kuningaskunta)
PCQuest (Intia)
PC User (Australia)
PC Utilities (Yhdistynyt kuningaskunta)
PC World (Yhdysvallat), (Yhdistynyt kuningaskunta, Intia, Australia)
Personal Computer World (Yhdistynyt kuningaskunta)
SmartComputing (Yhdysvallat)
Vidi (Kroatia)
Windows Vista: The Official Magazine (Yhdistynyt kuningaskunta)
Ulkomaisia lehtiä > Lakkautettuja lehtiä

Amstrad Action
Atari User
Byte
Crash
Dragon User
Electron User
Game Over (Romania)
Level (Tšekki)
Mac Addict
Mean Machines
MSX Fan (Japani)
Sinclair User
ST Format
Your Computer
ZX Computing
Aiheesta muualla

The Computer Magazine Archives Internet Archive (englanniksi)
Businesswire (englanniksi)
Maile Chapman

Maile Chapman on yhdysvaltalainen kirjailija. Hän opettaa luovaa kirjoittamista Nevadan yliopistossa Las Vegasissa.
Chapman on julkaissut novelleja ja näytelmiä, ja hänen esikoisromaaninsa Your precence is requested at Suvanto ilmestyi vuonna 2010. Teoksen päähenkilö Julia on joutunut nimeämättömän taudin vuoksi Suvanto-nimiseen sairaalaan, joka muistuttaa Paimion parantolaa. Chapman on ollut ASLA-Fulbright-stipendiaattina Suomessa Åbo Akademissa. Hän on Alvar Aallon arkkitehtuurin ihailija.
Chapmanin sukujuuret ovat Norjassa ja Ruotsissa, mutta hän on syntynyt Havaijilla, josta perhe pian muutti Washingtonin osavaltioon.
Aiheesta muualla

Your precence is requested at Suvanto Graywolf Pressin sivustolla (englanniksi)
Your precence is requested at Suvanto New York Times, 13.5.2010 (englanniksi)
Maile Chapman Evergreen State Collegen sivustolla (Arkistoitu – Internet Archive) (englanniksi)
Michael Asmara

Michael Asmara (s. 17. kesäkuuta 1956 Jakarta) on indonesialainen säveltäjä. Hän on säveltänyt näyttämö-, orkesteri-, kamari-, vokaali-, piano- ja multimediateoksia, joita on esitetty Indonesiassa, Saksassa, Japanissa, Alankomaissa, Uudessa-Seelannissa, Singaporessa, Thaimaassa ja Vietnamissa. Asmara on saanut tilauksia muiden muassa saksalaiselta Ensemble Omegalta sekä pianisteilta Nadya Janitra ja Kees Wieringa.
Asmara on käyttänyt teoksissaan usein indonesialaisia perinnesoittimia.
Asmara perusti vuonna 2003 Yogyakartan nykymusiikkifestivaalin. Hän on vieraillut luennoitsijana Ōsakan yliopistossa ja säveltäjien workshopissa Uudessa-Seelannissa 2003.
Michael Anthony (nyrkkeilijä)

| Mitalit> Maa:  Guyana.Miesten nyrkkeily. Olympialaiset  | Mitalit> Maa:  Guyana.Miesten nyrkkeily. Olympialaiset  | Mitalit> Maa:  Guyana.Miesten nyrkkeily. Olympialaiset  | Maa:  Guyana> Miesten nyrkkeily. |
| --- | --- | --- | --- |
|  Pronssia | Moskova 1980 | 54 kg |  |
Michael Parris, paremmin tunnettu nimellä Michael Anthony (s. 4. lokakuuta 1957 Georgetown) on guyanalainen entinen nyrkkeilijä ja maansa ainoa olympiamitalisti. Hän voitti pronssia Moskovan olympialaisissa 1980 alle 54-kiloisten sarjasta.
Maglemosen kulttuuri

Maglemosen kulttuuri oli kivikautinen kulttuuri Etelä-Skandinaviassa 9500–6800 eaa. Sitä seurasi Kongemosen kulttuuri 6800–5500 eaa. ja Ertebøllen kulttuuri 5500–4100 eaa. Nämä kulttuurit syntyivät, kun Euroopan pyyntikansat vaelsivat Skandinaviaan, jossa he metsästivät erityisesti peuroja jääkauden jään alta vapautuneilla tundraylängöillä. Tundra-alueet tosin metsittyivät melko pian, jolloin ihminen etsi muita ravinnonlähteitä, erityisesti kalastuksen, hylkeenpyynnin ja hirvenpyynnin.
Aiheesta muualla

Kuvia tai muita tiedostoja aiheesta Maglemosen kulttuuri Wikimedia Commonsissa
Manic Hedgehog

| Manic Hedgehog On A Friday |
| --- | --- | --- |

EP-levyn tiedot
 Äänitetty : 1991
 Julkaistu: lokakuu 1991
 Tuottaja(t): Radiohead
 Tyylilaji: Alternative rock
Manic Hedgehog -demo on Radioheadin kolmas demo, joka julkaistiin lokakuussa 1991 kasetilla. Se nimettiin Oxfordilaisen levykaupan mukaan.
Demoa myytiin Oxfordissa kolmella punnalla, kun yhtyeen nimi oli vielä On A Friday. Se sai suositeltavan arvion paikalliselta musiikkilehdeltä nimeltä Curfew.
Kasetin kansitaiteen on tehnyt Thom Yorke. Hän piirsi sen kuulakärkikynällä, ja siinä on alien ja slogan "Work Sucks".
Kappaleet

"I Can't"
"Nothing Touches Me"
"Thinking About You"
"Phillipa Chicken"
"You"
Manic Monday

| ”Manic Monday” The Bangles |
| --- | --- | --- |

Singlen tiedot
 B-puoli: ”In a Different Light”
 Julkaistu: 1985
 Tyylilaji: pop
 Kesto: 03.03
 Levy-yhtiö: Columbia Records
Manic Monday on yhdysvaltalaisen  pop-yhtye The Banglesin single vuodelta 1985. Kappaleen sävelsi ja sanoitti Prince nimimerkillä Christopher. Singlen b-puolena on Susanna Hoffsin ja Vicki Peterson kirjoittama "In a Different Light". Seitsentuumaisen singlen ohella "Manic Monday" julkaistiin 12-tuumaisena maxisinglenä, jonka b-puolena ovat teokset "Going Down to Liverpool" ja "Dover Beach". "Manic Monday" julkaistiin myös The Banglesin toisen studioalbumin Different Light avausraitana.
Prince kirjoitti "Manic Mondayn" alkuaan yhtyeelle Apollonia 6, joka oli koottu elokuvaa Purple Rain varten. Lyhytikäiseksi jääneen yhtyeen jäsenet olivat Apollonia Kotero, Brenda Bennett ja Susan Moonsie. The Banglesin uudelleen tulkitsemana kappaleesta tuli menestys ja yhtyeen läpimurtosingle. Se nousi Yhdysvalloissa, Britanniassa ja Saksassa listakakkoseksi. Teosta on verrattu The Mamas & the Papas -yhtyeen kappaleeseen "Monday, Monday".
"Manic Mondayn" sävellaji on D-duuri ja sointukulku on D–A7–G–D–A7–G. Laulun kertojaminä herää maanantaihin kesken unen, jossa hän suuteli Valentinoa kristallinsinisen virran varrella. Töissä on oltava kello yhdeksältä ja kertoja toivoo, että olisi sunnuntai, joka on hänen kiireetön viikonpäivänsä.
Aiheesta muualla

Chordify.net: Manic Monday
Far Out: Why did Prince give away 'Manic Monday'?
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Manic Monday
Käännös suomeksi
Mansikkakirjosiipi

| Mansikkakirjosiipi |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Päiväperhoset Papilionoidea
Heimo::  Paksupäät Hesperiidae
Alaheimo::  Kirjosiivet Pyrginae
Suku::  Pyrgus
Laji::  malvae
Kaksiosainen nimi
 Pyrgus malvae  (Linnaeus, 1758) 
Synonyymit
 Hesperia malvae 
Katso myös
   Mansikkakirjosiipi Wikispeciesissä   Mansikkakirjosiipi Commonsissa 
Infobox OKNimi-testi OK: 
Mansikkakirjosiipi (Pyrgus malvae) on paksupääperhosten heimoon kuuluva perhoslaji ja sukunsa yleisin edustaja Suomessa.
Koko ja ulkonäkö

Mansikkakirjosiipi on sukunsa pienin laji. Sen siipien kärkiväli on 20–24 mm, mutta muutoin sen erottaminen muista Pyrgus-suvun lajista on vaikeaa. Siipien yläpinnoilla on tumman mustanruskealla pohjalla hyvin selkeärajaisia, puhtaanvalkoisia, melko suorakulmaisia täpliä. Täplien määrä vaihtelee yksilöittäin, mutta etusiiven ulkoreunassa on täplärivi ja takasiiven yläpinnalla on aina täpliä. Siipien alapinnat ovat vaaleanruskeat, usein vihreän tai keltaisen kehnäiset, valkotäpläiset ja siipisuonet vain hieman pohjaväriä vaaleammat. Takasiiven alapinnan keskiosassa siiven poikki kulkeva valkoinen vyö on keskeltä katkennut. Siipiripset ovat valkoiset, suonten kohdilla tummat.
Satunnaisesti esiintyy värimuoto f. taras, jolla valkoiset täplät ovat yhtyneet siiven pituussuuntaisiksi juoviksi.
Levinneisyys ja lentoaika

Lajin levinneisyys ulottuu Espanjasta ja Englannista Euroopan ja Pohjois-Aasian poikki Japaniin, ja se onkin sukunsa laajimmin levinneistä lajeja. Mansikkakirjosiipiä tavataan Suomessa suunnilleen Oulu–Ilomantsi-linjan eteläpuolella, mutta aikaisemmin levinneisyys on ulottunut pohjoisemmaksi. Mansikkakirjosiipi lentää melko varhain touko-kesäkuussa, aikaisemmin kuin läheiset sukulaisensa, mikä on tärkeä lajinmääritystuntomerkki. Etelämpänä Euroopassa sillä on toinen sukupolvi heinäkuussa, mutta Pohjois-Euroopassa sellaista ei kehity ainakaan yleensä. Suomessa muutamien heinäkuun loppupuolen havaintojen on tulkittu olevan toista sukupolvea.
Elinympäristö ja elintavat

Mansikkakirjosiipi suosii paahdeympäristöjä. Sen elinympäristöjä ovat aurinkoiset ja matalakasvustoiset paikat niin metsänreunoilla ja niityillä kuin soilla ja puuttomilla saarillakin. Perhosia tavataan usein yksitellen tai pienelle alueelle kokoontuneina ryhminä. Mansikkakirjosiipi on nopea lentäjä, ja sitä on vaikea havaita muutoin kuin sen laskeuduttua kukille ruokailemaan tai lehdelle lepäämään, jolloin se pitää siivet ruumiin sivuille levitettyinä. Häirittynä kirjosiipi lähtee herkästi lentoon, ja lentävän yksilön seuraaminen on vaikeaa. Perhoset lentävät aina lähellä maanpintaa ja myös pariutuminen tapahtuu siellä.
Naaras munii yksitellen ravintokasvien lehtien yläpinnoille, ja toukat kuoriutuvat runsaan viikon kuluttua. Toukat tekevät aluksi erittämästään silkistä suojakotelon ja myöhemmin sitovat koko lehden suojakseen. Toukan kasvu on hidasta ja kestää noin kaksi kuukautta. Laji talvehtii kotelona, joten aikuiset yksilöt pääsevät lentoon jo loppukeväällä.
Malvoihin viittaavasta tieteellisestä lajinimestä huolimatta malvat eivät kuulu mansikkakirjosiiven ravintokasveihin.
Ravintokasvi

Toukka syö ruusukasvien, etenkin ahomansikan (Fragaria vesca) ja rätvänän (Potentilla erecta), mutta myös vadelman (Rubus idaeus), ketohanhikin (Potentilla anserina), kurjenjalan (Comarum palustre), mesiangervon (Filipendula ulmaria) ja poimulehtien (Alchemilla) lehtiä.
Aiheesta muualla

LuontoPortti: Mansikkakirjosiipi (Pyrgus malvae)
Suomen Perhoset: Mansikkakirjosiipi
UniProt, Taxonomy: Pyrgus malvae (englanniksi)
Iltalehti: Mansikkakirjosiipi (Pyrgus malvae) (Arkistoitu – Internet Archive) 2006
Bestimmungshilfe des Lepiforums (Arkistoitu – Internet Archive) (saksaksi)
Moths and Butterflies of Europe and North Africa (englanniksi)
Manic Miner

| Manic Miner |
| --- | --- |
Kehittäjä:  Matthew Smith
Julkaisija:  Bug-Byte
Suunnittelija:  Matthew Smith
Julkaistu:  1983
Lajityyppi:  tasohyppely
Pelimuoto:  yksinpeli
Alusta:  Amiga, Amstrad CPC, BBC Micro, Commodore 64, Commodore 16, MSX, Oric, Tatung Einstein, ZX Spectrum
Jakelumuoto:  C-kasetti
Lisää peliartikkeleitaVideopelien teemasivulla
Infobox OK : 
Manic Miner on Matthew Smithin suunnittelema tasohyppelypeli, jonka Bug-Byte julkaisi ZX Spectrumille vuonna 1983. Peli oli yksi varhaisimmista tasohyppelyistä ja aloitti Miner Willy -pelien sarjan. Se käännettiin Spectrumin lisäksi myös useille muille tietokonearkkitehtuureille.
Manic Minerin ensimmäinen taso
Pelissä on kaksikymmentä tasoa, joista kukin näkyy vuorollaan kuvaruudussa kokonaisena. Jokaisella tasolla Miner Willyn on kerättävä kaikki näkyvät avaimet ennen hapen loppumista ja samalla varottava vaarallisia otuksia ja korkealta putoamista. Kun avaimet on kerätty, avautuu vilkkuva ovi, josta pääsee seuraavalle tasolle.
Manic Miner on vaikeampi kuin useat uudemmat tasohyppelyt. Jokaisesta virheestä menettää heti elämän, ja kolmen elämän menetyksen jälkeen pelin joutuu aloittamaan kokonaan alusta. Toisaalta jokaisen 10 000 pisteen kohdalla saa bonuksena ylimääräisen elämän, joka näkyy hitaana ruudun välähtämisenä kirkkaaksi.
Aiheesta muualla

Manic Miner MobyGamesissa (englanniksi)
World of Spectrum: Manic Miner (englanniksi)
C16 ja C64 versiot vertailussa (Arkistoitu – Internet Archive) (englanniksi)